Na osnovu člana 100. stav 2. Zakona o budžetskom sistemu („Službeni glasnik RS”, br. 54/09, 73/10, 101/10, 101/11, 93/12, 62/13, 63/13-ispravka, 108/13 i 142/14),

Vlada donosi

U R E D B U

O IZMENAMA UREDBE O JEDINSTVENOJ TARIFI PO KOJOJ SE NAPLAĆUJU NAKNADE ZA USLUGE KOJE VRŠI UPRAVA ZA TREZOR

Član 1.

U Uredbi o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS”, br. 116/13 i 80/14), član 11. menja se i glasi:

„Član 11.

„Visina maksimalnog iznosa naknade za tarifne br. 1. i 2. Tarife usklađuje se godišnjim indeksom potrošačkih cena u kalendarskoj godini koja prethodi godini u kojoj se usklađivanje vrši, prema podacima Republičkog zavoda za statistiku, zaokružena na viši iznos u stotinama dinara.

Za tarifne br. 3. i 4. Tarife iznose naknada Uprava će usklađivati sa promenom iznosa naknada za usluge Narodne banke Srbije uvećane za 20%.

Iznosi naknada za tarifne br. 6, 7, 8, 9, 10, 13, 14. i 17. Tarife, koji su izraženi u nominalnim iznosima, usklađuju se godišnjim indeksom potrošačkih cena u kalendarskoj godini koja prethodi godini u kojoj se usklađivanje vrši, prema podacima Republičkog zavoda za statistiku, zaokružena na viši iznos u dinarima.

Ministar nadležan za poslove finansija, na predlog Uprave, objavljuje usklađene iznose naknada u „Službenom glasniku Republike Srbije”.”

Član 2.

Tarifa se zamenjuje novom Tarifom, koja je odštampana uz ovu uredbu i čini njen sastavni deo.

Član 3.

Ova uredba stupa na snagu 1. februara 2015. godine.

Broj:

U Beogradu, 31. januara 2015. godine

V L A D A

PREDSEDNIK

Aleksandar Vučić

TARIFA

|  |  |  |  |
| --- | --- | --- | --- |
| Tarifni broj | Vrsta usluge | Osnov za obračun naknade | Visina naknade |
| 1 | 2 | 3 | 4 |
| 1. | Bezgotovinska plaćanja preko računa u okviru Uprave elektronskim putem preko ISPP | iznos na nalogu | 0,20%, a najviše 10.200,00 dinara |
| 2. | Bezgotovinska plaćanja preko računa u okviru Uprave na osnovu papirnog naloga/instrukcije | iznos na nalogu | 0,25%, a najviše 12.700,00 dinara |
| 3. | Naknada za obračun u RTGS po nalozima za plaćanje u vremenskim terminima |  |  |
|  | - od 9,00 do 14,00 časova | nalog | 30,00 dinara |
|  | - od 14,00 do 16,30 časova | nalog | 72,00 dinara |
|  | - posle 16,30 časova | nalog | 144,00 dinara |
| 4. | Naknada za obračun u KLIRINGU: |  |  |
|  | - obračunate u prvom ciklusu | nalog | 3,60 dinara |
|  | - obračunate u drugom ciklusu | nalog | 4,20 dinara |
|  | - obračunate u trećem ciklusu | nalog | 5,40 dinara |
| 5. | Uplate i isplate u gotovom novcu: |  |  |
|  | A) uplate | iznos uplate | 0,50% |
|  | B) isplate | iznos isplate | 0,90% |
| 6. | Obračun, raspored i prenos javnih prihoda korisnicima tih prihoda | nalog | 35,00 dinara |
| 7. | Prepis naloga platnog prometa | nalog | 27,00 dinara |
| 8. | Izvod o promenama i stanju računa (dnevni izvod) kao i za listing neizvršenih naloga | izvod po danu | 39,00 dinara |
| 9. | Izvod o promenama i stanju računa (dnevni izvod) elektronskim putem | izvod po danu | 11,00 dinara |
| 10. | Izvod o promenama i stanju računa (dnevni izvod) elektronskim putem za korisnike ISPP | izvod po danu | 5,00 dinara |
| 11. | Raspored sredstava po ugovoru | nalog | Ugovorena naknada + troškovi međubankarskog obračuna |
| 12. | Priključenje u ISPP | čitač za smart karticu,  smart kartica | 1.509,00 din.  1.451,00 din. |
| 13. | Izdavanje drugih potvrda, izvoda i prepisa | potvrda, izvod | 95,00 dinara |
| 14. | Izdavanje podataka iz registra po zahtevu trećih lica | stranica | 95,00 dinara |
| 15. | Realizacija čekova po tekućim računima građana | iznos po specifikaciji | 0,15% |
| 16. | Pružanje informatičkih  usluga i drugih usluga u  skladu sa ugovorom | ugovor | Ugovorena naknada |
| 17. | Upis i brisanje menica i ovlašćenja | menica, ovlašćenje | 89,00 dinara |